Πρόκειται για ένα άνετο και αισθητικά προσεγμένο διαμέρισμα σε έναν εξαιρετικό παραδοσιακό οικισμό την Λαγκάδα Αιγιάλης, σε καλό σημείο του χωριού, δίπλα από σημεία ενδιαφέροντος χωρίς να υπάρχει καμιά ενόχληση από φασαρία. Το γεγονός ότι το σπίτι βρίσκεται στα στενά σοκάκια του οικισμού, δημιουργεί εντός του σπιτιού συνθήκες υγρασίας, θα πρέπει δηλαδή κάποιος να αερίζει συνεχώς το σπίτι. Επίσης το επίπεδο του ισογείου που βρίσκεται το σπίτι δεν έχει αξιόλογη θέα σε σχέση με το κόστος διαμονής. Το εντελώς απαράδεκτο που θα πρέπει να διορθωθεί είναι η πολιτική για αλλαγη σεντονιών και πετσετών στις 7 ημέρες και το αυστηρό check out στις 10.00, ενώ το πλοίο της γραμμής φτανει αρκετές ωρες μετά. Κρίσιμη είναι η φροντίδα των στρωμάτων των χτιστών κρεβατιών, αφού ο ύπνος σε ένα από αυτά μας δημιούργησε δερματικά προβλήματα.